Neuvoston asetus (EY) N:o 1549/95, annettu 29 päivänä kesäkuuta 1995, yhteisön viinitilarekisterin perustamisesta annetun asetuksen (ETY) N:o 2392/86 muuttamisesta



Virallinen lehti nro L 148 , 30/06/1995 s. 0037 - 0038



NEUVOSTON ASETUS (EY) N:o 1549/95, annettu 29 päivänä kesäkuuta 1995, yhteisön viinitilarekisterin perustamisesta annetun asetuksen (ETY) N:o 2392/86 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon viinitilarekisterin perustamisesta 24 päivänä heinäkuuta 1986 annetun neuvoston asetuksen (ETY) N:o 2392/86 (1) ja erityisesti sen 4 artiklan, ottaa huomioon komission ehdotuksen (2), sekä katsoo, että viinimarkkinoiden kehitys on osoittanut, että yhteisön viinitilarekisterin perustaminen on välttämätöntä viinikaupan yhteisen markkinajärjestelyn ja erityisesti viiniköynnöksin istutettujen palstojen valvonnan moitteettoman toiminnan varmistamiseksi, tietyillä jäsenvaltioilla on ollut teknisiä vaikeuksia, jotka ovat viivästyttäneet näiden velvollisuutta perustaa kyseinen rekisteri asetuksessa (ETY) N:o 2392/86 säädetyssä määräajassa, nämä vaikeudet olisi otettava huomioon, ja edellä mainitun asetuksen 4 artiklan 1 kohdassa säädettyä määräaikaa olisi pidennettävä, Itävallan, Suomen ja Ruotsin liittymisasiakirjassa määrätään, että Itävallan on perustettava viinitilarekisteri 31 päivään joulukuuta 1996 mennessä; on toivottavaa yhdenmukaistaa kaikki viinitilarekisterin perustamista koskevat määräajat kyseisessä liittymissopimuksessa määrätyn määräajan kanssa, ja tässä asetuksessa säädettyjen toimenpiteiden on oltava riittävän joustavia, jotta ne voidaan mukauttaa viinikaupan yhteisen markkinajärjestelyn kehitykseen; ottaen huomioon tämänhetkiset kyseisen markkinajärjestelyn uudistamista koskevat keskustelut neuvostossa komission tehtäväksi olisi annettava valvoa, ettei nopeasti merkityksensä menettäviä toimenpiteitä toteutettaisi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2392/86 seuraavasti: 1) Korvataan 4 artiklaan 1 kohta seuraavasti: "1. Rekisterin on valmistuttava 31 päivään joulukuuta 1996 mennessä.". 2) Lisätään 4 artiklaan kohta seuraavasti: "4. Jäsenvaltioiden, jotka 1 päivään heinäkuuta 1995 mennessä eivät ole perustaneet viinitilarekisteriä tai ovat perustaneet sen ainoastaan osittain, on laadittava ennen 31 päivää joulukuuta 1996 graafinen viitepohja (yksinkertaistettu rekisteri), joka kattaa kaikki viininviljelyalat. Jäsenvaltioiden on toimitettava komissiolle ennen 1 päivää marraskuuta 1995 rekisterinsä toteuttamisen päätökseensaattamista koskeva ohjelma ja tarvittaessa kuvaus töiden edistymisestä. Komissio tutkii kyseisen ohjelman ja antaa luvan viinikaupan yhteisten markkinajärjestelyn kehityksen aiheuttamien todennäköisten tarpeiden kanssa sopusointuisten toimenpiteiden toteuttamiseen. Yhteisö osallistuu tämän toimenpiteen rahoitukseen 50 prosentilla sen todellisista kustannuksista. Jäsenvaltiot, jotka ovat vain osittain laatineet viinitilarekisterinsä 1 päivään heinäkuuta 1995 mennessä, mutta joiden rekisteri on varsin pitkällä, saavat kuitenkin täydentää sitä. Tässä tapauksessa yhteisön rahoitus rajoittuu yksinkertaistetun rekisterin rahoitukseen kyseisistä pinta-aloista. Portugalin Douron alueen viinitilarekisterin kustannukset rahoitetaan yhdessä 31 päivään joulukuuta 1996 saakka, tämän rajoittamatta mahdollisuutta päättää viininviljelyalan yhteisten markkinajärjestelyjen puitteissa rahoituksesta, joka vastaa yksinkertaisen rekisterin laatimiskustannuksia, tarvittaessa näiden töiden jatkamiseksi kyseisen päivän jälkeen.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 208, 31.7.1986, s. 1, asetus sellaisena kuin se on viimeksi muutettuna vuoden 1994 liittymisasiakirjalla (2) EYVL N:o C 99, 21.4.1995, s. 43